
מהות התביעה: 

נזיקין – נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
791 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה 
הזמנה לדין 
הואיל והתובע הגישה כתב תביעה נגדך, המצורף בזאת, אתה מוזמן להגיש כתב הגנה בתוך 60 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובע הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבעת 1 הינה חברה הפועלת כחוק בישראל, אשר בכל הזמנים הרלבנטיים לתביעה זו היתה מעסיקתו של התובע.
2. התובע, יליד 3.5.1990 היה בכל הזמנים הרלבנטיים לתביעה זו, עובד הנתבעת 1 אשר הועסק על ידה.
3. הנתבע 2 הינו קבלן בתחום הבניה ו/או השיפוצים ו/או הגמר אשר בזמנים הרלוונטיים לכתב תביעה ביצע עבודה ברחוב תובל 40, בתל אביב.
4. הנתבעת 3 הינה חברה הרשומה ופועלת כחוק בישראל ובכל הזמנים הרלוונטיים לכתב התביעה הייתה בעלת המקרקעין ו/או האחראית ו/או המחזיקה ו/או המפעילה של מתחם המשרדים ברחוב תובל 40, בתל אביב.
2. תמצית העובדות הנחוצות לביסוסה של עילת התביעה:
5. בתאריך 4.11.21 במסגרת עבודתו נקרא למתחם הנתבעת 3, שם במהלך עבודתו, נפגע כתוצאה מכבל חשמל חשוף ולא מבודד והוא התחשמל ונפגע (להלן: "התאונה").
6. התובע יטען, כי אינו יודע ולא יכול היה לדעת מה היו הסיבות המדויקות שגרמו לתאונה, כי התאונה נגרמה כתוצאה מחפץ שהיה בשליטתן המלאה של הנתבעות, וכי עצם אירוע התאונה מתיישב עם מסקנה של התרשלות מצד הנתבעות יותר מאשר עם מסקנה הפוכה, ועל כן, על הנתבעות  הנטל להוכיח, כי לא באשמן אירעה התאונה. 
7. בנוסף יטען התובע כי המדובר הוא בחפץ מסוכן אשר היה בבעלות ו/או בשליטת הנתבעות וכי גם מן הטעם הזה על הנתבעות הנטל להוכיח כי לא באשמן אירעה התאונה.
8. לחילופין, יטען התובע, כי התאונה אירעה מחמת הפרת חובות חקוקות ע"י הנתבעות ו/או עקב התרשלותן, ביחד ו/או לחוד, אשר באו לידי ביטוי, בין היתר, במעשים ו/או במחדלים הבאים:
1. התרשלו בכך שאיפשרו הימצאות כבל חשמל חשוף ולא מבודד באופן המסכן את עובדי המקום ו/או בעלי המקצוע שנכח ועבדו במקום.
2. התרשלו בלהבטיח את שלומו ואת בטיחותו של התובע בעבודתו.
3. התרשלו בכך שלא דאגו לבידוד ו/או נקיטת אמצעי זהירות המתחייבים מאופן המפגע ובהתחשב באופי עבודתו של התובע.
4. התרשלו בכך שלא גידרו את המפגע ולא הציבו שלטי אזהרה.
5. התרשלו בכך שלא הרכיבו ו/או התקינו הגנות ו/אן חיפויים ו/או ואמצעי הגנה מהתחשמלות.
6. לא סיפקו לתובע אמצעים הולמים ובטוחים לביצוע עבודתו.
7. הנהיגו ו/או אפשרו שיטת עבודה לקויה ומסוכנת.
8. לא סיפקו לתובע אמצעי מיגון ואמצעים לביצוע העבודה בצורה בטוחה וזהירה.
9. לא וידאו כי מקום העבודה מאפשר את ביצוע העבודה באופן בטוח ותקין
10. לא ביצעו הדרכות ו/או לא הדריכו את התובע כראוי לגבי אופן ביצוע עבודתו והסיכונים.
11. לא ביצעו ו/או וידאו יישום של אמצעי הזהירות והבטיחות.
12. לא הדריכו ו/או הזהירו את התובע מפני הסיכונים הרלבנטיים.

13. נהגו בחוסר זהירות ו/או בחוסר אכפתיות.

14. לא פעלו כפי שמעביד סביר וזהיר היה פועל בנסיבות דומות.
15. לא פעלו כפי שקבלן ו/או מחזיק במקרקעין סביר וזהיר היה נוקט בנסיבות העניין
16. היפרו חובותיהן החקוקות בתקנות 2, 9  לתקנות הבטיחות בעבודה (חשמל), תש"ן-1990), תקנות 2, 3, 4, 7, 10א לתקנות ארגון הפיקוח על העבודה (מסירת מידע והדרכת עובדים) התשנ"ט – 1999. וחובותיה החקוקות בתקנות 2, 3, 4, 8 לתקנות הבטיחות בעבודה (ציוד מגן אישי), התשנ"ז-1997.
3. הסעד המבוקש:
9. התובע נפגע בתאונה בעטיה של רשלנות במעשה ו/או במחדל ו/או כתוצאה מהפרת חובות חקוקות על הנתבעים, ביחד ו/או לחוד, ועל כן עותר התובע לפצותו בגין הנזקים שנגרמו לו בתאונה.  
10. התובע חשמלאי מוסמך נפגע בתאונה ונאלץ לחדול מעיסוק בעבודה עם חשמל. אין ספק כי מגבלותיו מחמת התאונה ותוצאותיה יגבילו אותו בעתיד בביצוע עבודתו נגרמו לו הפסדי שכר וכך גם בעתיד.
11. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 
12. מאז התאונה ומחמת תוצאותיה נזקק התובע לנסיעות לטיפולים רפואיים והוא נזקק להוצאות רפואיות ופארא רפואיות והוא יזקק לכך גם בעתיד.
13. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 
14. להלן פירוט נזקי התובע:
1. נזק מיוחד:
(1) הפסדי השתכרות בעבר- 


    
  
280,000   ₪
(2) עזרת הזולת בעבר – 





  45,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  20,000       ₪
(4)  הסעות מיוחדות ושימוש מוגבר במוניות בעבר –  

  18,300      ₪
2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרות בעתיד, על-פי מידת מוגבלותו התפקודית של התובע, או,  לחילופין, בהתאם לשיעור נכותו הרפואית, לרבות הפסדים בתקופת הפנסיה.
(2) עזרת הזולת בעתיד.
(3)  הוצאות רפואיות ופארה-רפואיות ונסיעות לטיפולים בעתיד.
(4) הסעות מיוחדות ושימוש מוגבר במוניות בעתיד.

(5) פיצוי בגין נזקיו הלא ממוניים של התובע.  
15.  לאחר התאונה טופל התובע בבית החולים וולפסון, בחולון, עם סימפטומים של חולשה, רעידות, כאב וכוויה באמה ימין. לאחר קבלת טיפול רפואי ראשוני במסגרתו נשלל אובדן הכרה, הפרעות בראיה ותעוקת חזה שוחרר בחלוף מספר שעות בהמלצה להמשך מעקב רפואי, טיפול מקומי בכוויה, נטילת משככי כאבים ומנוחה בת 10 ימים
16. התובע אשר המשיך לסבול מכאבים עזים בזרוע ימין, הפרעות בתחושה וחולשה פנה לקבלת טיפול רפואי והופנה לביצוע בדיקות, המשך מעקב רפואי ומנוחה.
17.  נוכח קושי כאבים, הגבלה בתנועות זרוע ואצבעות יד ימין, חולשה כמו גם כאבים והגבלה בתנועות עמוד שדרה  הוחלט להפנותו לביצוע טיפולי פיזיותרפיה והמשך מעקב, לרבות בדיקות הדמיה וטיפול בהקדם במסגרת מרפאת כף יד.
18.  כן, מחמת סחרחורות ניתן טיפול תרופתי סימפטומטי ובשים לב להתדרדרות במצבו הנפשי, סיוטים והפרעות בשינה, קשיי נשימה ותחושת חולשה כללית הופנה לקבלת טיפול רפואי פסיכיאטרי.
19.  בבדיקת פסיכיאטר אובחנה הפרעה דיסוציאטיבית, הכוללת חוויה של תחושת מוות, והוא הופנה לטיפול במרפאת בריאות הנפש, שכללה גם טיפול על ידי "קבוצה טיפולית", והומלץ לו על נטילת ציפרלקס ומירו.
20.  התובע ביצע מעקב רפואי במרפאות לבריאות הנפש, נטל נטל טיפול תרופתי פסיכיאטרי והשתתף במשך 8 חודשים ב"קבוצה טיפולית" אשר לא הטיבה עם מצבו הנפשי, למרות הטיפולים המשיך לסבול מסיוטים בלילות, התקפי עצבים, עלייה במשקל, פחד מחשמל והתחשמלות נוספת, ובנוסף אובחן עם הפרעות הסתגלות, הומלץ לו על העלאה במינון הטיפול התרופתי והמשך מעקב פסיכאטרי.
21.  בשל הכאבים לאורך האמה והמשכות הכאבים והגבלה בתנועות זרוע ימין וגב תחתון, כמו גם חולשה וקושי בביצוע פעולות ידניות, טופל התובע במרפאת כף יד בבלינסון. בדיקת EMG שבוצעה לתובע הדגימה הפרעה תחושתית במדיאנוס עם חשד ללחץ בתעלה הקופטלית באזור המרפק והוחלט להפנותו להמשך ביצוע טיפולי פיזיותרפיה וחוות דעת מומחה ממרפאת כף יד.
22. התובע ביצע סדרת טיפולי פיזיותרפיה אינטנסיביים ואף הופנה לדיקור סיני במסגרת רפואה משלימה להפחתת כאב בזרוע ובגב ולשיפור טווחי התנועה אך חרף הטיפולים והמעקב נותר התובע עם כאבים וקושי בהנעת זרוע ימין, כאבים המקרינים לאורך הזרוע ולגב והופנה להמשך מעקב וטיפול.
23.  בהיעדר הטבה עלתה אופציה לבצע התערבות כירורגית והוצע לו לעבור ניתוח, אך סרב מחשש לסיכונים הכרוכים בכך בחר בהמשך טיפול שמרני. 
רצ"ב תעודות רפואיות, מסומנות "כנספח 1"
24. ד"ר יחזקאל טיטון, מומחה בכירורגיה אורתופדית, אשר בדק את התובע קבע בפרק הדיון והמסקנות כדלקמן:
" מר עובד עדי כיום בן 34 , נפגע בגפה ימנית עליונה, בתאונה שנגרמה לו בתאריך 04.11.2021 .

אובחן כי סובל ממצב לאחר כוויה חשמלית באמה ימין, טופל שמרנית.

בעקבות ובגין פגיעתו בתאונה הנידונה, סובל מר עובד כיום מכאבים וזרמים קורנים לאורך גפה ימנית עליונה (ימני דומיננטי), חולשה באצבעות כף היד, הפרעה תחושתית בכף היד, מתקשה במאמצים הרמת
משאות, עבודה פיזית. כמו כן סובל מצלקות רגישות לאחר פצעי כוויה.
בבדיקה הקלינית שבוצעה לצורך עריכת חוות דעת זאת נמצא כי קיימת אצל מר עובד פגיעה באמה ימנית עם סימני נזק לעצב אולנארי, הפרעה תפקודית והפרעה תחושתית, כמו כן צלקות כווית חשמל רגישות."
25. ד"ר טיטון קבע את נכותו כדלקמן:
"למר עובד עדי נגרמה נכות זמנית בגין פגיעתו בתאונה הנידונה מתאריך - 04.11.2021 .

בהתאם לכך אני קובע בגין הפגיעה הנ"ל -

- 100% נכות זמנית מיום התאונה בתאריך 04.11.2021 עד תאריך 01.02.2022 , סה"כ 90 ימים.

נכות זמנית בשיעור - 50% , מתאריך 02.02.2022 עד תאריך 02.05.2022 , סה"כ 90 ימים.

נכות זמנית בשיעור - 30% , מתאריך 03.05.2022 עד תאריך 31.07.2022 , סה"כ 90 ימים.

למר עובד עדי נותרה נכות צמיתה בגין פגיעתו בתאונה הנידונה מתאריך - 04.11.2021 .

בהתאם לכך אני קובע בגין הפגיעה הנ"ל.
 בגין מצב לאחר כוויה חשמלית באמה ימין עם נזק עצבי אולנרי, כאבים והפרעה תפקודית, -

לפי סעיף ביניים מותאם 31 (4) (ב'- ג'), ימין, בקובץ תקנות המל"ל - 10% .

בגין צלקות פגיעת כוויה רגישות באמה ימנית, -

לפי סעיף ביניים 75 (1) (א'- ב'), בקובץ תקנות המל''ל – - 5% .

סה"כ נותרה למר עובד עדי, בעקבות ובגין פגיעתו בתאונה הנידונה מתאריך - 04.11.2021 , נכות צמיתה משוקללת בשיעור 14.5% , החל מתאריך 01.08.2022 (עם תום הנכויות הזמניות)."
רצ"ב חוות דעת ד"ר טיטיון, מסומנת "כנספח 2".
26. ד"ר יעל דמביסקי, פסיכיאטרית מומחית, אשר בדקה את התובע קבעה כדלקמן:
"מאז התאונה, לצד התמודדות עם הפציעה הפיזית והשלכותיה, מתאר גם הפרעות בשינה עם סיוטים ליליים, פלאשבקים, זיכרונות ומחשבות חוזרות על האירוע, הימנעות ממאזכרים של האירוע, אימפולסיביות ונטייה להתפרצויות.

אך לדבריו, לא PTSD פנה לסיוע נפשי, ניסה טיפול תרופתי אך הפסיק, היה כשנה בטיפול קבוצתי לא המשיך בשל הקושי להתמודד עם הטראומות של האחרים.

בבדיקתו , ללא עדות למצב אפקטיבי מאג'ורי, מתאר תסמינם פוסט טראומטיים מלווים בפגיעה תפקודית.
נכון כי הוא עובד כיום במשרה מלאה בתפקיד בכיר אך לא ניתן להתעלם מהעובדה כי בשל האירוע, נאלץ להפסיק לעבוד במקצועו כחשמלאי, לא כמקצוע ראשי ולא כהשלמת הכנסה.
לאור האמור לעיל נכותו הנפשית המיוחסת לתאונה הנדונה הינה בשיעור 12.5% לפי סעיף 34ב (2-3) לתקנות המל"ל, לצמיתות.

רצ"ב חוות דעת ד"ר יעל דמביסקי מסומנת "כנספח 3".
נכות משוקללת צמיתה : 25.19%
27. מאז התאונה סובל התובע מכאבים והגבלה בתנועות הצוואר וזרוע ימין. מקושי בביצוע תפקודים ידניים, מקושי בהרמה, קושי בכיפוף, קושי בצידוד, קושי בהחזקה ונשיאת חפצים ומשאות, הפרעות בתחושה ובאחיזה, קושי באחיזה והטיה, מקשיי ריכוז, מכאבים עזים, מצלקת רגישה, בולטת ומכערת, ממצב רוח ירוד ודכאוני, מחרדה, ממחשבות טורדניות, מקשיי הירדמות ושינה רציפה, והטיפולים בו צפויים להימשך גם בעתיד. 
28. התובע, חשמלאי מוסמך, עבד במועד התאונה בעיסוקו בו התמחה והתמקצע. לאחר התאונה ומחמת תוצאותיה נבצר מהתובע לעסוק בעיסוקו, הוא נאלץ לעבוד לעבודה בתפקיד משרדי שאינו כרוך במגע עם חשמל, עתידו המקצועי נפגע ונגרמו לו הפסדי שכר.
29. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.
30. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
4. העובדות המקנות סמכות לבית המשפט:
31. הנתבעות 1 – 3, ביחד ולחוד, חייבות לפצות את התובע בגין אחריותן לתאונה כמפורט לעיל.
32. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

33. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעות.
אשר על כן, מתבקש כב' ביהמ"ש להזמין את הנתבעות לדין ולחייבן, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד

